cyanic-selkie/wikianc huggingface dataset:
Μομεταζόνη
Συχνές παρενέργειες όταν χρησιμοποιείται για το άσθμα περιλαμβάνουν την κεφαλαλγία, τον πονόλαιμο και τις άφθες. Συχνές παρενέργειες όταν χρησιμοποιείται στη μύτη περιλαμβάνουν τις λοιμώξεις της ανώτερης αναπνευστικής οδού και τις ρινορραγίες. Συχνές παρενέργειες όταν εφαρμόζεται στο δέρμα περιλαμβάνουν την ακμή, την δερματική ατροφία και τον κνησμό. Λειτουργεί μειώνοντας τη φλεγμονή.
Η φουροϊκή μομεταζόνη πατενταρίστηκε το 1981 και τέθηκε σε ιατρική χρήση το 1987. Διατίθεται ως γενόσημο φάρμακο. Η μηνιαία παροχή του εισπνευστήρα στο Ηνωμένο Βασίλειο κοστίζει στο Εθνικό Σύστημα Υγείας της Αγγλίας περίπου £30 ενώ το ρινικό σπρέι λιγότερο από £2, το 2019. Το 2016 ήταν το 165ο πιο συνταγογραφουμενό φάρμακο στις Ηνωμένες Πολιτείες με περισσότερες από 3 εκατομμύρια συνταγογραφήσεις.
Η Μομεταζόνη κυκλοφορεί στην Ελλάδα με τις παρακάτω μορφές και εμπορικές ονομασίες
Μομεταζόνη
Ρινικό σπρέυ: NASONEX®, MOMETASONE TARGET®
Κρέμα: ELOCON®, LOGREN®, MAKIREN®, MOFUR®, MOMECORT®, MOMETASONE TARGET®, MOVESAN®, PHARMECORT®
Δερματικό διάλυμα: ELOCON®, F-DIN®, MOMECORT®, MOMETASONE TARGET®, MOVESAN®, PHARMECORT®
Σε συνδυασμό με Σαλικυλικό οξύ
Αλοιφή: MOMESALIC®
Σε συνδυασμό με Ινδακατερόλη
Κόνις για εισπνοές: ATECTURA BREEZHALER®, BEMRIST BREEZHALER®
Σε συνδυασμό με Ινδακατερόλη και Βρωμιούχο Γλυκοπυρρόνιο
Κόνις για εισπνοές: ENERZAIR BREEZHALER®, ZIMBUS BREEZHALER®
Παραπομπές
Κατηγορία:Οργανικές ενώσεις χλωρίου Κατηγορία:Κορτικοστεροειδή Κατηγορία:Φάρμακα που δρουν στο αναπνευστικό σύστημα‎
Γκάργκι Βαχακναβί
Η Gargi, η κόρη του σοφού Vachaknu στη γενεαλογία του λογίων Garga (περ. 800-500 π.Χ.) πήρε το όνομά της από τον πατέρα της ως Gargi Vachaknavi. Από νεαρή ηλικία έδειξε έντονο ενδιαφέρον για τις Βεδικές γραφές και έγινε πολύ ικανή στους τομείς της φιλοσοφίας. Έγινε πολύ πεπειραμένη στις Βέδες και τους Ουπανισάντες στα Βεδικά χρόνια και συμμετείχε σε πολλές πνευματικές συζητήσεις με άλλους φιλόσοφους, των οποίων σε πολλά θέματα υπερτερούσε.
Βαλκανικοί Αγώνες Κλειστού Στίβου 2017
Κατάταξη
* Η Τουρκία υπερτερούσε της Κροατίας στα πλασαρίσματα στην 4η θέση (Τουρκία 3, Κροατία 0).
Πηγές
2017 Κατηγορία:Στίβος το 2017 Κατηγορία:Αθλητισμός στο Βελιγράδι
Άιτελ Φρειδερίκος του Χοεντσόλερν-Ζίγκμαρινγκεν
Ο Άιτελ Φρειδερίκος, γερμ. (26 Σεπτεμβρίου 1582 - 19 Σεπτεμβρίου 1625) από τον Οίκο του Χοεντσόλερν-Ζίγκμαρινγκεν ήταν πρίγκιπας επίσκοπος του Οσναμπρύκ (1623-25) και καρδινάλιος-ιερέας.
Βιογραφία
Ήταν ο δευτερότοκος γιος του Καρόλου Β΄, κόμη του Χοεντσόλερν-Ζίγκμαρινγκεν και της Ευφροσύνης, κόρης του Φρειδερίκου Ε΄, κόμη του Έτινγκεν-Βάλερσταϊν.
Διαδέχθηκε τον Φίλιππο Σιγισμούνδο των Γουέλφων-Μπράουνσβαϊγκ-Βολφενμπύτελ ως επίσκοπος του Οσναμπρύκ. Το 1625 απεβίωσε σε ηλικία 43 ετών.
Παραπομπές
Κατηγορία:Οίκος του Χοεντσόλερν-Ζίγκμαρινγκεν
Δημοτική/Αστική Σχολή Εθνικού Ορφανοτροφείου στην Πρίγκηπο
Η Δημοτική/Αστική Σχολή Εθνικού Ορφανοτροφείου στην Πρίγκηπο ήταν επαγγελματική σχολή στην Κωνσταντινούπολη.
Ίδρυση
Το Εθνικό Ορφανοτροφείο ιδρύθηκε το 1853 στην περιοχή του Επταπυργίου και το 1903 μεταφέρθηκε στην Πρίγκηπο.
Οργάνωση
Το ίδρυμα παρείχε επαγγελματική εκπαίδευση στους τρόφιμους του ορφανοτροφείου, καθιστώντας τη Σχολή του Ορφανοτροφείου τη μόνη του είδους σε όλη την Κωνσταντινούπολη. Από την γ' τάξη ξεκινούσε η θεωρητική και πρακτική διδασκαλία των τεχνών και ολοκληρωνόταν σε σε έξι χρόνια. Ο απόφοιτος είχε τη δυνατότητα να παραμείνει άλλα δύο ή τρία χρόνια και να εξασκηθεί στην τέχνη του.Υπήρχε ξυλουργείο, σιδηρουργείο, ραφείο, υποδηματοποιείο, και δυνατότητα εκμάθησης κάποιου μουσικού οργάνου. Δεν διδάσκονταν ξένες γλώσσες (γαλλικά και τουρκικά) θεωρούμενες προφανώς άχρηστες για τον επαγγελματικό στίβο που θα ακολουθούσαν τα ορφανά παιδιά.
Γεωγραφία της Εσθονίας
thumb|right|285px|Χάρτης της Εσθονίας thumb|right|285px|Δορυφορική απεικόνιση της Εσθονίας τον Απρίλιο του 2004 thumb|Στον λειμώνα Λάελατου (Laelatu) βρέθηκαν 76 είδη φυτών σε μόλις 1 τετραγωνικό μέτρο. Αυτός είναι ο δεύτερος μεγαλύτερος αριθμός ειδών σε 1 m2 στον κόσμο Η Εσθονία βρίσκεται στις ανατολικές ακτές της Βαλτικής Θάλασσας, στο επίπεδο βορειοδυτικό τμήμα της ανυψούμενης Ανατολικοευρωπαϊκής Πλατφόρμας, σε γεωγραφικό πλάτος από 57,3 έως 59,5 μοίρες Βόρειο και γεωγραφικό μήκος από 21,5 έως 28,1 μοίρες Ανατολικό. Βρέχεται από τον Φιννικό Κόλπο στα βόρεια, ενώ ανατολικά συνορεύει με τη Ρωσία και νότια με τη Λετονία. Το μέσο υψόμετρο της χώρας πάνω από την επιφάνεια της θάλασσας είναι μόλις 50 μέτρα.
Το κλίμα είναι θαλάσσιο: υγρό με σχετικώς ήπιους χειμώνες και δροσερά καλοκαίρια. Τα αποθέματα πετρελαιούχων σχιστόλιθων και ασβεστόλιθων, μαζί με τα δάση που καλύπτουν το 47% της εκτάσεως της χώρας, έχουν σημαντικό οικονομικό ρόλο σε αυτή τη γενικώς φτωχή σε φυσικούς πόρους χώρα. Η Εσθονία έχει περισσότερες από 1.400 λίμνες (φυσικές και τεχνητές), πολλούς τυρφώνες, 2.355 νησιά και ακτογραμμή μήκους 3.794 χιλιομέτρων, με πολυάριθμους όρμους και στενά. Το εμπορικό λιμάνι Μούουγκα του Τάλιν προσφέρει ένα από τα καλύτερα από απόψεως εγκαταστάσεων ελεύθερα πάγου λιμάνια της Ευρώπης.
Η γεωστρατηγική θέση της Εσθονίας προκάλεσε πολλούς πολέμους στο έδαφός της μεταξύ άλλων αντίπαλων δυνάμεων. Το 1944, υπό τη σοβιετική κατοχή, οι περιφέρειες Γιάανιλιν και Πέτσερι προσαρτήθηκαν στην επικράτεια της Ρωσικής ΣΟΣΔ. Το νομικό καθεστώς αυτών των εδαφών δεν έχει ακόμη πλήρως διευθετηθεί, αν και ούτε η Εσθονία ούτε η Ρωσία δεν έχουν εδαφικές αξιώσεις.
Φυσική γεωγραφία
Μια μικρή ομάδα από πρόσφατους κρατήρες από προσκρούσεις μετεώρων, ο μεγαλύτερος από τους οποίους ονομάζεται Κάαλι, βρίσκεται στη Σάαρεμαα. Πιστεύεται ότι η πτώση των μετεώρων παρατηρήθηκε από τους κατοίκους της περιοχής κατά την Εποχή του Σιδήρου.
Τα χερσαία σύνορα της Εσθονίας με τη Λετονία διατρέχουν 333 χλμ. και τα ρωσικά σύνορα διατρέχουν 324 χιλιόμετρα. Από το 1920 έως το 1945, τα σύνορα της Εσθονίας με τη Ρωσία, που καθορίστηκαν από την ειρηνευτική συνθήκη του Τάρτου του 1920, εκτείνονταν πέρα από τον Ποταμό Νάρβα στα βορειοανατολικά και πέρα από την πόλη του Πετσέρι στα νοτιοανατολικά. Το έδαφος αυτό, έκτασης περίπου 2.300 τετραγωνικών χιλιομέτρων, ενσωματώθηκε στη Ρωσία από τον Ιωσήφ Στάλιν στο τέλος του Β΄ Παγκοσμίου Πολέμου.
Κλίμα
Η Εσθονία έχει θαλάσσιο κλίμα: υγρό με σχετικώς ήπιους χειμώνες και δροσερά καλοκαίρια, ενώ οι 4 εποχές έχουν σχεδόν ίση διάρκεια. Οι μέσες θερμοκρασίες κυμαίνονται από 16,3 °C στα νησιά μέχρι 17,1 °C στο εσωτερικό τον Ιούλιο (ο θερμότερος μήνας) και από −3,5 °C στα νησιά μέχρι −7,6 °C στο εσωτερικό τον Φεβρουάριο (ο ψυχρότερος μήνας). Η μέση ετήσια βροχόπτωση είναι 568 χιλιοστόμετρα, με την πιο βροχερή περίοδο να είναι τα τέλη του θέρους.
Αριθμητικά και άλλα δεδομένα
thumb|325px|Ο κόλπος Χέλαμαα στη νήσο [[Χιίουμαα]] Έκταση:
Ολική: 45.228 km²
Ξηρά: 42.288 km²
Εσωτερικά ύδατα: 2.840 km²
Χερσαία σύνορα:
Ολικό μήκος: 657 km
Μήκος ακτογραμμής: 3.794 km
Χωρικά ύδατα:12 ναυτικά μίλια (22,2 km)
Ακραία σημεία:
Χαμηλότερο σημείο: Βαλτική Θάλασσα, 0 m
Υψηλότερο σημείο: Σούουρ Μουναμιάγκι (= «Βουνό του Αυγού»), 317 m
thumb|Τα δάση καλύπτουν περισσότερη από τη μισή έκταση της Εσθονίας. Φυσικοί πόροι: Πετρελαιούχος σχιστόλιθος (ιδίως κουκερσίτης), τύρφη, φωσφορίτης, γαλάζιος πηλός, ασβεστόλιθος, άμμος, δολομίτης, καλλιεργήσιμη γη, δάση
Χρήσεις γης:
Αρόσιμη γη: 14,65%
Μόνιμες καλλιέργειες: 0,14%
Υπόλοιπο: 85,21% (2012)
Ολικοί ανανεώσιμοι υδάτινοι πόροι: 12,81 km3 (2011)
Κατανάλωση γλυκού νερού (οικιακή/βιομηχανική/αγροτική): Εθνική: 1,8 km3/yr (3% / 97% / 0%) Κατά κεφαλή: 1337 m3/yr (2009)
Περιβαλλοντικά θέματα
μικρογραφία|Ο Σοβιετικός στρατός χρησιμοποιούσε τις νήσους Πάκρι ως χώρο για αεροπορικούς βομβαρδισμούς. Η συλλογή και καταστροφή χιλιάδων εκρηκτικών συσκευών είχε σχεδόν ολοκληρωθεί το 1997. Μία από τις πιο επαχθείς κληρονομιές της σοβιετικής εποχής είναι η εκτεταμένη ρύπανση του περιβάλλοντος. Ο χειρότερος δράστης από αυτή την άποψη ήταν ο Σοβιετικός στρατός. Σε στρατιωτικές εγκαταστάσεις που καλύπτουν πάνω από 800 τ.χλμ. της εσθονικής επικράτειας, ο στρατός κατέστρεψε εκατοντάδες χιλιάδες τόνους αεριωθούμενου καυσίμου στο έδαφος, διέθεσε λάθος τοξικές χημικές ουσίες και απέρριψε τα ξεπερασμένα εκρηκτικά και τα όπλα στα παράκτια και στα εσωτερικά ύδατα. Στη δεκαετία του 1990, κατά τη διάρκεια της αποχώρησης του στρατού από την Εσθονία, εκτεταμένες ζημίες σημειώθηκαν σε απορριπτόμενα κτίρια και εξοπλισμό. Τον Οκτώβριο του 1993, το Υπουργείο Περιβάλλοντος της Εσθονίας εξέδωσε μια προκαταρκτική έκθεση που συνόψιζε ένα μέρος της υποβάθμισης που είχε εξετάσει μέχρι στιγμής. Η έκθεση περιέγραψε τη χειρότερη ζημιά που είχε γίνει στην εδαφική και υπόγεια ύδρευση της Εσθονίας από το συστηματικό ντάμπινγκ αεριωθούμενων καυσίμων σε έξι αεροπορικές βάσεις του σοβιετικού στρατού. Στην αεροπορική βάση κοντά στην Τάπα, περιοχή με τις χειρότερες ζημιές, αξιωματούχοι εκτιμούν ότι έξι τετραγωνικά χιλιόμετρα γης καλύπτονταν από ένα στρώμα καυσίμου. 11 τετραγωνικά χιλιόμετρα υπόγειου νερού λέγεται ότι έχουν μολυνθεί. Το νερό στη γύρω περιοχή ήταν ακατάλληλο για κατανάλωση και μερικές φορές πυρπολιόταν από τους ντόπιους για να παράσχει θερμότητα κατά τη διάρκεια του χειμώνα. Με τη βοήθεια της Δανίας, τα εσθονικά πληρώματα άρχισαν να καθαρίζουν την περιοχή, αν και εκτιμούσαν ότι το πιθανό κόστος θα ανερχόταν στις 4 εκατομμύρια Εσθονικές κορώνες. Το Υπουργείο Περιβάλλοντος δήλωσε χρηματικό κόστος άνω των 10 δισεκατομμυρίων κορώνων στις ζημιές που προκλήθηκαν στο έδαφος της χώρας και στην ύδρευση. Ωστόσο, το υπουργείο μπόρεσε να διαθέσει μόνο 5 εκατ. κορώνες το 1993 για εργασίες καθαρισμού.
Σε μια κυβερνητική έκθεση του 1992 προς τη Διάσκεψη των Ηνωμένων Εθνών για το Περιβάλλον και την Ανάπτυξη, η Εσθονία παρουσίασε άλλες σημαντικές περιβαλλοντικές ανησυχίες. Για παράδειγμα, επί σειρά συνεχών ετών η Εσθονία είχε οδηγήσει τον κόσμο στην κατά κεφαλήν παραγωγή διοξειδίου του θείου. Σχεδόν το 75% της ατμοσφαιρικής ρύπανσης της Εσθονίας αναφέρθηκε ότι προέρχεται από δύο θερμοηλεκτρικούς σταθμούς που λειτουργούν κοντά στη Νάρβα. Η εξόρυξη του σχιστολιθικού πετρελαίου στη βορειοανατολική Εσθονία έχει επίσης αφήσει μεγάλες εκσκαφές ασβεστολιθικών απορριμμάτων και τέφρας που διασπούν την περιοχή. Κοντά στην πόλη Σιλλαμάε, τοποθεσία πρώην εργοστασίου εμπλουτισμού ουρανίου, περίπου 1.200 τόνοι ουρανίου και περίπου 750 τόνοι θορίου είχαν πεταχτεί σε δεξαμενή στην ακτή του κόλπου της Φινλανδίας. Αυτό λέγεται ότι προκάλεσε σοβαρά προβλήματα υγείας στους κατοίκους της περιοχής. Στην παράκτια πόλη Παλντίσκι, η απομάκρυνση των αποβλήτων που άφησαν οι πυρηνικοί αντιδραστήρες του σοβιετικού στρατού ήταν επίσης μια μεγάλη ανησυχία. Το συνδυασμένο κόστος του καθαρισμού του περιβάλλοντος σε αμφότερες τις πόλεις ήταν μεγαλύτερο από 3,5 δισεκατομμύρια εσθονικές κορώνες.
Φυσικοί κίνδυνοι: Πλημμύρες συμβαίνουν συχνά κατά την άνοιξη σε ορισμένες περιοχές.
Τρέχοντα περιβαλλοντικά προβλήματα: Ρύπανση του αέρα με διοξείδιο του θείου από εργοστάσια παραγωγής ηλεκτρικής ενέργειας που καίνε πετρελαιούχο σχιστόλιθο στα βορειοανατολικά, ωστόσο η ποσότητα των εκπεμπόμενων αερίων μειώνεται σταθερά: οι εκπομπές του 2000 ήταν κατά 80% μικρότερες από αυτές του 1980. Τα παραλιακά θαλάσσια ύδατα είναι μολυσμένα σε μερικές περιοχές, όπως και αυτά μερικών μικρών λιμνών σε αγροτικές περιοχές (ευτροφισμός).
Διεθνείς περιβαλλοντικές συμφωνίες:
Η Εσθονία έχει υπογράψει τις εξής διεθνείς συμφωνίες: Συμφωνία της Ανταρκτικής, συμφωνία για τη βιοποικιλότητα, Δίκαιο της θάλασσας, Σύμβαση-Πλαίσιο των Ηνωμένων Εθνών για τις Κλιματικές Μεταβολές, Πρωτόκολλο του Κιότο, Πρωτόκολλο του Μόντρεαλ, καθώς και συμφωνίες για την αέρια ρύπανση, τα κινδυνεύοντα είδη, τα επικίνδυνα απόβλητα, τη ρύπανση από τα πλοία και τους υγρότοπους .
Ιωάννης Μοάτσος
Ο Ιωάννης Μοάτσος ήταν Έλληνας παράγοντας, πρόεδρος του Παναθηναϊκού Αθλητικού Ομίλου και πολιτικός, στενός συνεργάτης του στρατιωτικού και πρωθυπουργού Νικόλαου Πλαστήρα.
Διετέλεσε Αντιπρόεδρος και Πρόεδρος του συλλόγου τα έτη 1952-1961, από τους μακροβιότερους στην ιστορία του. Επί των ημερών του ανεγέρθηκαν τα δυο πέταλα στο γήπεδο της Λεωφόρου και κατασκευάστηκε στο χώρο το πρώτο κλειστό γήπεδο στην Ελλάδα.
Σύνδεσμοι
Κατηγορία:Έλληνες πολιτικοί Κατηγορία:Πρόεδροι ΠΑΟ
Anne
Το όνομα Anne μπορεί να αναφέρεται σε:
Κράσνι Χούτορ
Το Κράσνι Χούτορ (επίσης, Κρασνίι Χούτορ) είναι ένα χωριό της επαρχίας Χατσμάζ του βορειοανατολικού Αζερμπαϊτζάν. Το χωριό αποτελεί μέρος του δήμου Γιατακόμπα.
Παραπομπές
Κατηγορία:Κατοικημένες περιοχές στην Επαρχία Χατσμάζ
Συμμετοχή της Γαλλίας στους Ευρωπαϊκούς Αγώνες 2019
Η Γαλλία θα συμμετέχει στους Ευρωπαϊκούς Αγώνες 2019 στο Μινσκ της Λευκορωσίας από τις 21 έως τις 30 Ιουνίου 2019.
Παραπομπές
Γαλλία
Κύπελλο Ελλάδας πετοσφαίρισης ανδρών 1999-2000
Στο Κύπελλο Ελλάδας πετοσφαίρισης ανδρών 1999−2000 ήταν η 13η διοργάνωση στην ιστορία του θεσμού. Συμμετείχαν οι ομάδες της Α1 και της Α2. Στις δύο πρώτες φάσεις μετείχαν οι ομάδες της Α2, ενώ οι ομάδες της Α1 εισήλθαν στη Γ' φάση της διοργάνωσης. Κυπελλούχος αναδείχθηκε ο Ηρακλής Θεσσαλονίκης, ο οποίος κατέκτησε τον πρώτο τίτλο της ιστορίας του στην πετοσφαίριση. Πολυτιμότερος Παίκτης (MVP) αναδείχθηκε ο Αντρέι Κράβαρικ.
Φάιναλ-4
Πάτρα, 24 και 25 Μαρτίου 2000
Τελικός
Ο τελικός διεξήχθη στις 25 Μαρτίου 2000 στην Πάτρα, στο Κλειστό γυμναστήριο «Ε.Α. Πατρών». Ο Ηρακλής Θεσσαλονίκης επικράτησε με 3−0 του Ολυμπιακού Πειραιώς και κατέκτησε το 1ο κύπελλο στην ιστορία του.
Τζουν Χου
Ο Τζουν Χου (πλήρες όνομα: June E Huh, κορεατικά: 허준이, γεννήθηκε το 1983) είναι Κορεάτης-Αμερικανός μαθηματικός και σήμερα καθηγητής στο Πανεπιστήμιο Πρίνστον. Προηγουμένως, ήταν καθηγητής στο Πανεπιστήμιο του Στάνφορντ. Του απονεμήθηκε το μετάλλιο Φιλντς το 2022 και η υποτροφία Μακάρθουρ το 2022. Έχει διακριθεί για τις συνδέσεις που ανακάλυψε μεταξύ της αλγεβρικής γεωμετρίας και της συνδυαστικής.
Νεαρή ηλικία και εκπαίδευση
Ο Χου γεννήθηκε στο Στάνφορντ της Καλιφόρνια, ενώ οι γονείς του ολοκλήρωναν το μεταπτυχιακό τους στο Πανεπιστήμιο του Στάνφορντ. Μεγάλωσε στη Νότια Κορέα, όπου η οικογένειά του επέστρεψε όταν ήταν περίπου δύο ετών. Ο πατέρας του ήταν καθηγητής στατιστικής στο Πανεπιστήμιο της Κορέας, ενώ η μητέρα του ήταν καθηγήτρια ρωσικής γλώσσας στο Εθνικό Πανεπιστήμιο της Σεούλ. Οι κακές βαθμολογίες στα τεστ του δημοτικού τον έπεισαν ότι δεν ήταν πολύ καλός στα μαθηματικά. Παράτησε το λύκειο για να επικεντρωθεί στη συγγραφή ποίησης, αφού βαρέθηκε και εξαντλήθηκε από τη ρουτίνα της μελέτης. Εξαιτίας αυτού του γεγονότος, χαρακτηρίστηκε ως αργοπορημένος. Ο Χου γράφτηκε στο Εθνικό Πανεπιστήμιο της Σεούλ (SNU) το 2002, αλλά στην αρχή δεν ήταν ικανοποιημένος. Αρχικά στόχευε να γίνει δημοσιογράφος επιστημονικών άρθρων και αποφάσισε να ειδικευτεί στη φυσική και την αστρονομία, αλλά δεν ήταν επιμελής και χρειάστηκε να επαναλάβει αρκετά μαθήματα στα οποία αρχικά είχε αποτύχει.
Στις αρχές των σπουδών του, είχε ως σύμβουλο τον Ιάπωνα μαθηματικό Χεϊσούκε Χιρονάκα (Heisuke Hironaka), ο οποίος βρισκόταν το SNU ως επισκέπτης καθηγητής. Αφού απέτυχε σε αρκετά μαθήματα, ο Χου παρακολούθησε ένα μάθημα αλγεβρικής γεωμετρίας υπό τον Χιρονάκα στο έκτο έτος σπουδών του, το οποίο επικεντρώθηκε στη θεωρία των ιδιομορφιών και βασίστηκε στην τρέχουσα έρευνα του Χιρονάκα και όχι σε καθιερωμένο διδακτικό υλικό. Σύμφωνα με τον Χου, ήταν αυτό το μάθημα που πυροδότησε το ενδιαφέρον του για τα μαθηματικά ερευνητικού επιπέδου. Ο Χου πήρε στη συνέχεια μεταπτυχιακό τίτλο σπουδών στο Εθνικό Πανεπιστήμιο της Σεούλ, ενώ ταξίδευε συχνά στην Ιαπωνία με τον Χιρονάκα και ενεργούσε ως προσωπικός του βοηθός. Λόγω του κακού προπτυχιακού του μητρώου, ο Χου απορρίφθηκε από όλα τα αμερικανικά πανεπιστήμια στα οποία υπέβαλε αίτηση, εκτός από ένα. Ξεκίνησε τις διδακτορικές του σπουδές στο Πανεπιστήμιο του Ιλινόις Urbana-Champaign το 2009, προτού μεταφερθεί το 2011 στο Πανεπιστήμιο του Μίσιγκαν και αποφοιτήσει το 2014 με διατριβή που έγραψε υπό την επίβλεψη του Μίρτσεα Μουστάτα, σε ηλικία 31 ετών. Του απονεμήθηκε το βραβείο Σάμνερ Μπάιρον Μάιερς για τη διδακτορική του διατριβή.
Σταδιοδρομία
Μαζί με τον Καρίμ Αντιπρασίτο είναι ένας από τους πέντε νικητές του βραβείου "Νέοι Ορίζοντες 2019" για επιτεύγματα στα Μαθηματικά στις αρχές της καριέρας του, το οποίο συνδέεται με το Βραβείο Breakthrough στα Μαθηματικά. Ήταν νικητής του βραβείου Μπλάβατνικ για Νέους Επιστήμονες το 2017. Ο Χου ήταν προσκεκλημένος ομιλητής στο Διεθνές Συνέδριο Μαθηματικών το 2018 στο Ρίο ντε Τζανέιρο. Το 2021 έλαβε το βραβείο επιστήμης Samsung Ho-Am για τη φυσική και τα μαθηματικά.
Ο Χου τιμήθηκε με το μετάλλιο Φιλντς του 2022 για "την μεταφορά των ιδεών της θεωρίας Χοτζ στη συνδυαστική, την απόδειξη της εικασίας Ντάουλινγκ-Γουίλσον για γεωμετρικά πλέγματα, την απόδειξη της εικασίας Χέρον-Ρότα-Γουέλς για μητροειδή, την ανάπτυξη της θεωρίας των λορεντζιανών πολυωνύμων και την απόδειξη της ισχυρής εικασίας Μέισον".
Προσωπική ζωή
Ο Χου είναι παντρεμένος με την Κιμ Ναγιούνγκ, την οποία γνώρισε κατά τη διάρκεια των μαθηματικών σπουδών του στο Εθνικό Πανεπιστήμιο της Σεούλ. Αποφοίτησε από το Εθνικό Πανεπιστήμιο της Σεούλ με διδακτορικό στα μαθηματικά. Έχουν δύο γιους.
Παραπομπές
Κατηγορία:Μαθηματικοί αναλυτές Κατηγορία:Αμερικανοί μαθηματικοί Κατηγορία:Μαθηματικοί του 20ού αιώνα Κατηγορία:Μαθηματικοί του 21ου αιώνα Κατηγορία:Βραβευμένοι με Μετάλλιο Φιλντς
Χαλυβουργείο Αζοβστάλ
Ο Μεταλλουργικός Συνεταιρισμός Azovstal είναι μια από τις μεγαλύτερες εταιρείες έλασης χάλυβα στην Ουκρανία.
Ιστορικό
Ιδρύθηκε το 1930 με απόφαση του Προεδρείου του Ανώτατου Σοβιέτ της Εθνικής Οικονομίας στη Μαριούπολη και τέθηκε σε λειτουργία τρία έτη αργότερα. Τον Ιανουάριο του 1935, τέθηκε σε λειτουργία η παραγωγή χάλυβα στο Azovstal, ο πρώτος στην ΕΣΣΔ ανακλινόμενος κλίβανος ανοιχτής εστίας 250t τέθηκε σε λειτουργία
Κατά τη διάρκεια του Β' Παγκοσμίου Πολέμου, όταν η Γερμανία κατέλαβε την πόλη, σταμάτησε να λειτουργεί και ετέθη σε λειτουργία ξανά το 1943 όταν απελευθερώθηκε η πόλη και το εργοστάσιο ανοικοδομήθηκε.
Το 2005, το εργοστάσιο παρήγαγε 5,906 εκατομμύρια τόνους χάλυβα.
Τον Μάρτιο του 2022, κατά την πολιορκία της πόλης, οι υποδομές υπέστησαν σοβαρές ζημίες, με τον Ουκρανό βουλευτή Serhiy Taruta να δηλώνει ότι οι ρωσικές δυνάμεις είχαν «πρακτικά καταστρέψει το εργοστάσιο».
Στις 16 Απριλίου, έγινε ο τελευταίος θύλακας αντίστασης στην πολιορκία. Οι ρωσικές δυνάμεις έδωσαν στους υπερασπιστές μέχρι τις 6 το πρωί ώρα Μόσχας στις 17 Απριλίου διορία να παραδοθούν. Η Ρωσία ισχυρίστηκε ότι αν άφηναν πίσω τα όπλα τους θα εγγυώνταν τη ζωή τους. Το τελεσίγραφο απερρίφθη.
Στις 17 Μαίου 2022 μετά από εβδομάδες αντίστασης οι τελευταίοι υπερασπιστές του αζοφσταλ παραδόθηκαν στις ρωσικές δυνάμεις.Πλέον οι Ρώσοι έχουν υπό τον έλεγχο τους ολόκληρη την Μαριούπολη.
Παραπομπές
Κατηγορία:Ρωσική εισβολή στην Ουκρανία (2022) Κατηγορία:Μαριούπολη
Ολική άλεση
Ολική άλεση ονομάζεται η διαδικασία άλεσης ολόκληρου του καρπού ενός δημητριακού και ψευδοδημητριακού που περιέχει το ενδοσπέρμιο, το φύτρο και το πίτυρο, σε αντίθεση με τα επεξεργασμένα δημητριακά, τα οποία διατηρούν μόνο το ενδοσπέρμιο.
Ως μέρος υγιεινής διατροφής, η κατανάλωση δημητριακών ολικής αλέσεως σχετίζεται με χαμηλότερο κίνδυνο αρκετών ασθενειών. Τα δημητριακά ολικής αλέσεως είναι πηγή υδατανθράκων, πολλαπλών θρεπτικών συστατικών και διαιτητικών ινών.
Τα δημητριακά ολικής αλέσεως είναι πηγή πολλαπλών θρεπτικών συστατικών και διαιτητικών ινών, που συνίσταται για παιδιά και ενήλικες σε πολλές καθημερινές μερίδες που περιέχουν ποικιλία τροφών που πληρούν κριτήρια πλούσια σε δημητριακά ολικής αλέσεως.
Παραπομπές
Κατηγορία:Δημητριακά
Φραγκίσκος Αντώνιος του Χοεντσόλερν-Χάιγκερλοχ
Ο Φραγκίσκος Αντώνιος, γερμ. Franz Anton (2 Δεκεμβρίου 1657 - 14 Οκτωβρίου 1702) από τον Οίκο του Χοεντσόλερν-Ζίγκμαρινγκεν ήταν κόμης του Χοεντσόλερν-Χάιγκερλοχ.
Βιογραφία
Ήταν ο τρίτος γιος του Μάινραντ Α΄, πρίγκιπα του Χοεντσόλερν-Ζίγκμαρινγκεν και της Άννας Μαρίας, κόρης του Φερδινάνδου, βαρόνου του Τέρρινγκ.
Το 1702 απεβίωσε σε ηλικία 45 ετών και τον διαδέχθηκαν οι γιοί του, πρώτα ο Φερδινάνδος Λεοπόλδος και μετά ο Φραγκίσκος Χριστόφορος Αντώνιος.
Οικογένεια
Νυμφεύτηκε το 1687 την Άννα Μαρία Ευσεβία, κόρη του Αντωνίου Ευσεβίου, κόμη του Κένιγκσεγκ-Άουλενντορφ και είχε τέκνα:
Παραπομπές
Κατηγορία:Οίκος του Χοεντσόλερν-Ζίγκμαρινγκεν
Ιωάννης Β΄ Αλεξανδρείας
Ο Πάπας Ιωάννης Β΄ της Αλεξάνδρειας ήταν ο 29ος Πάπας Αλεξανδρείας και Πατριάρχης της Έδρας του Αγίου Μάρκου.
Ενάντια στη θέλησή του χειροτονήθηκε ως Πάπας και Πατριάρχης της Αλεξανδρείας στις 29 Σεπτεμβρίου 496, μετά το τέλος του Αθανασίου Β΄. Ήταν ο πρώτος επίσκοπος της Αλεξάνδρειας, που επιλέχθηκε ανάμεσα στους μοναχούς από τα μοναστήρια της ερήμου και όχι από τους έμπειρους κληρικούς της Αλεξάνδρειας. Έμεινε στη θέση αυτή για οκτώ χρόνια και επτά μήνες.
Κατά την εποχή της πατριαρχείας του καταγράφεται ότι εξασφάλιζε δωρεές σιταριού, κρασιού και λαδιού για το πρώην μοναστήρι του από τον Αυτοκράτορα.
Ήταν σθεναρός αντίπαλος της Δ΄ Οικουμενικής Συνόδου της Χαλκηδόνας και είχε κοινωνία με εκείνους που αποδεχόταν το Ενωτικόν του Αυτοκράτορα Zήνωνα χωρίς να επιβάλει επίσημο ανάθεμα στη Σύνοδο της Χαλκηδόνας. Με αυτόν τον τρόπο κράτησε σε μεγάλο βαθμό την Εκκλησία σε ειρήνη, αν και συνεχιζόταν ακόμη το σχίσμα των Aκεφάλων, το οποίο αντιτασσόταν τόσο στη Σύνοδο της Χαλκηδόνας, όσο και στη συμβιβαστική προσέγγιση του Ενωτικού.
Εορτάζεται στο Ημερολόγιο των Αγίων της Κοπτικής Εκκλησίας την 4η ημέρα του μηνός Παχώνος, την ημέρα του τέλους του.
Εξωτερικοί σύνδεσμοι
Κατηγορία:Πατριάρχες Αλεξανδρείας και πάσης Αφρικής
Κωνσταντίνος Ξενάκης
Ο Κωνσταντίνος Ξενάκης (γαλλικά: Constantin Xenakis) (1931 -6 Ιουνίου 2020) ήταν ποιητής, γλύπτης και εικαστικός καλλιτέχνης, ο οποίος γεννήθηκε στο Κάιρο και αργότερα εγκαταστάθηκε μόνιμα στο Παρίσι ενώ από τη δεκαετία του 90 μοίραζε το χρόνο του μεταξύ Παρισιού και Αθήνας για να εγκατασταθεί μόνιμα τα τελευταία χρόνια στο σπίτι και ατελιέ του στο Παγκράτι. Θεωρείται σημαντικός εκπρόσωπος της μεταμοντέρνας τέχνης και τα έργα του είναι γνωστά για την σημειολογία τους και τον συνδυασμό κωδικών, γραμμάτων διαφόρων αλφαβήτων, και διαφόρων αντικειμένων, κατά την προσωπική τεχνοτροπία του καλλιτέχνη.
Περιγραφή
Γεννήθηκε το 1931 στο Κάιρο σε οικογένεια Αιγυπτιωτών και στην ηλικία των 21 ετών ανεχώρησε για το Παρίσι όπου σπούδασε διακόσμηση εσωτερικών χώρων και αρχιτεκτονική έως το 1961 στην Ανωτάτη Σχολή Σύγχρονης Τέχης (École Supérieure des Arts Modernes ) και στην Ακαδημία του Μεγάλου Σωμιέρ (Académie de la Grande Chaumière). Κατά την δεκαετία του 1970 υπήρξε καθηγητής των καλών τεχνών στο Παρίσι και το Βερολίνο ενώ μετέπειτα πραγματοποίησε πολλές εκθέσεις διεθνώς.
Από το 1980 και έπειτα άρχισε να χρησιμοποιεί όλο και περισσότερα σημεία και σύμβολα επί των έργων του, παρμένα από τα αιγυπτιακά ιερογλυφικά, ελληνικό και φοινικικό αλφάβητο, αλλά και ιαπωνικούς χαρακτήρες, υποβαλλόμενα από χρωματικές ποικιλίες. Το 1986 έγινε μέλος του Τάγματος των Ταγμάτων και των Τεχνών (Ordre des Arts et des Lettres) στη Γαλλία και το 1996 του απονεμήθηκε το βραβείο Ντελμά (Prix Delmas) από το Institut de Γαλλία.
Είχε ασκήσει κριτική στο φαινόμενο της παγκοσμιοποίησης και των επιπτώσεων της και είχε εκφράσει προβληματισμούς για την υπερπληθώρα των διαθέσιμων πληροφοριών στον σύγχρονο κόσμο ενώ μέσω του έργου του επιδίωκε την παρουσίαση μιας οικουμενικής εκφραστικής δημιουργίας αναζητώντας την καλλιτεχνική υπέρβαση.
Στην Ελλάδα κάποια από τα έργα του φιλοξενούνται στην Εθνική Πινακοθήκη Αθηνών και το Μακεδονικό Μουσείο Σύγχρονης Τέχνης στη Θεσσαλονίκη, ενώ ένα από τα έργα του κοσμούσε ως ο κεντρικός πίνακας το πρωθυπουργικό γραφείο κατά την θητεία του Αλέξη Τσίπρα.
Εξωτερικοί σύνδεσμοι
Κατηγορία:Ευρωπαίοι καλλιτέχνες Κατηγορία:Έλληνες της Αιγύπτου Κατηγορία:Μεταμοντέρνα τέχνη
Κάιλ Γουόκερ
Ο Κάιλ Γουόκερ (Kyle Walker, 28 Μαΐου 1990) είναι Βρετανός ποδοσφαιριστής ο οποίος αγωνίζεται ως δεξιός αμυντικός στη Μάντσεστερ Σίτι και την εθνική ομάδα της Αγγλίας.
Ο Κάιλ Γουόκερ ξεκίνησε την καριέρα από τη Σέφιλντ Γιουνάιτεντ και το Νοέμβριο του 2008 δόθηκε δανεικός στη Νορθάμπτον Τάουν μέχρι το τέλος της χρονιάς. Τον Ιούλιο του 2009 αγοράστηκε μαζί με τον συμπαίκτη του αμυντικό Κάιλ Νότον για 9 εκατομμύρια από την Τότεναμ, αλλά δόθηκε πίσω δανεικός στην Σέφιλντ για ένα χρόνο, όπως όριζε η συμφωνία, και τις επόμενες χρονιές δόθηκε δανεικός στη Κουίνς Παρκ Ρέιντζερς και την Άστον Βίλα. Το 2012 ανακηρύχθηκε νέος παίκτης της χρονιάς. Το 2017 αγοράστηκε από τη Μάντσεστερ Σίτι για 50 εκατομμύρια λίρες.
Η πρώτη του συμμετοχή με το εθνόσημο ήρθε το 2012, μετά την πολύ καλή χρονιά που είχε στην Πρέμιερ Λιγκ. Ήταν μέλος της ομάδας που εκπροσώπησε την Αγγλία τόσο στο Euro 2016 όσο και στο Μουντιάλ 2018, όπου η εθνική Αγγλίας έφτασε στα ημιτελικά. Ήταν μέλος της ομάδας της Αγγλίας η οποία έφτασε μέχρι τον τελικό στο Euro 2020, και ο ίδιος ήταν μέλος της ομάδας του τουρνουά. Έχει 61 συμμετοχές με την εθνική αντρών.
Παραπομπές
Κατηγορία:Άγγλοι ποδοσφαιριστές Κατηγορία:Αμυντικοί ποδοσφαιριστές Κατηγορία:Ποδοσφαιριστές Εθνικής Αγγλίας Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Νορθάμπτον Τάουν Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Κουίνς Παρκ Ρέιντζερς Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Μάντσεστερ Σίτι Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Βηταμεθαζόνη
Η βηταμεθαζόνη είναι στεροειδές φάρμακο. Χρησιμοποιείται για πολλές ασθένειες περιλαμβάνοντας ρευματικές διαταραχές όπως τη ρευματοειδή αρθρίτιδα και το συστηματικό ερυθηματώδη λύκο, δερματικές παθήσεις όπως τη δερματίτιδα και την ψωρίαση, αλλεργικές παθήσεις όπως το άσθμα και το αγγειοοίδημα· τον πρόωρο τοκετό για την επιτάχυνση της ανάπτυξης των πνευμόνων του μωρού, τη νόσο του Crohn, καρκίνους όπως λευχαιμία, και μαζί με τη φθοριοϋδροκορτιζόνη για την επινεφριδιακή ανεπάρκεια, μεταξύ άλλων. Μπορεί να ληφθεί από το στόμα, να εγχυθεί σε μυ, ή να εφαρμοστεί ως κρέμα. Όταν χορηγείται με ένεση, τα αντιφλεγμονώδη αποτελέσματα αρχίζουν σε περίπου δύο ώρες και διαρκούν επτά ημέρες.
Οι σοβαρές παρενέργειες περιλαμβάνουν αυξημένο κίνδυνο λοίμωξης, μυϊκή αδυναμία, σοβαρές αλλεργικές αντιδράσεις και ψύχωση. Η μακροχρόνια χρήση μπορεί να προκαλέσει ανεπάρκεια των επινεφριδίων. Η ξαφνική διακοπή του φαρμάκου ύστερα από μακροχρόνια χρήση μπορεί να είναι επικίνδυνη. Η κρέμα έχει συχνά ως αποτέλεσμα την αυξημένη ανάπτυξη τριχών και ερεθισμό του δέρματος. Η βηταμεθαζόνη ανήκει στην κατηγορία των γλυκοκορτικοειδών φαρμάκων.
Η βηταμεθαζόνη πατενταρίστηκε το 1958 και εγκρίθηκε για ιατρική χρήση στις Ηνωμένες Πολιτείες το 1961. Η κρέμα βρίσκεται στον Κατάλογο των Βασικών Φαρμάκων του Παγκόσμιου Οργανισμού Υγείας, από τα αποτελεσματικότερα και ασφαλέστερα φάρμακα που χρειάζονται σε ένα σύστημα υγείας. Διατίθεται ως γενόσημο φάρμακο. Στις Ηνωμένες Πολιτείες, τα χάπια και τα ενέσιμα διαλύματα είναι ακριβότερα από την κρέμα.
Παραπομπές
Κατηγορία:Κορτικοστεροειδή Κατηγορία:Οργανικές ενώσεις φθορίου Κατηγορία:Βασικά Φάρμακα του Παγκόσμιου Οργανισμού Υγείας
Συμμετοχή της Τουρκίας στους Ευρωπαϊκούς Αγώνες 2019
Παραπομπές
Τουρκία
Εθνικό Κογκρέσο Αμερικανών Ινδιάνων
Το Εθνικό Κογκρέσο Αμερικανών Ινδιάνων (αγγλικά: National Congress of American Indians, NCAI) είναι οργάνωση για την προάσπιση των δικαιωμάτων των Αμερικανών Ινδιάνων και των. Ιδρύθηκε το 1944 για να εκπροσωπήσει τις φυλές και να αντισταθεί στην πίεση της ομοσπονδιακής κυβέρνησης για τερματισμό των φυλετικών δικαιωμάτων και αφομοίωση του λαού τους. Αυτά έρχονται σε αντίθεση με τα δικαιώματα των συνθηκών και το καθεστώς τους ως κυρίαρχων οντοτήτων. Η οργάνωση εξακολουθεί να είναι μια ένωση αναγνωρισμένων από την ομοσπονδία και αναγνωρισμένων από το κράτος αμερικανικών ινδιάνικων φυλών.
Εξωτερικοί σύνδεσμοι
Κατηγορία:Ιθαγενείς λαοί της Αμερικής Κατηγορία:Οργανισμοί των ΗΠΑ
Αλτρουιστική αυτοκτονία
Αλτρουιστική αυτοκτονία είναι θυσία της ζωής κάποιου για να σώσει ή να ωφελήσει τους άλλους για το καλό της ομάδας ή για να διατηρήσει τις παραδόσεις και την τιμή μιας κοινωνίας. Είναι πάντα σκόπιμη. Η καλοπροαίρετη αυτοκτονία αναφέρεται στην αυτοθυσία της ίδιας της ζωής για χάρη του μεγαλύτερου αγαθού. Μια τέτοια θυσία μπορεί να είναι για χάρη της εκτέλεσης μιας συγκεκριμένης ενέργειας ή για να διατηρηθεί μια φυσική ισορροπία στην κοινωνία. Πρόκειται για ένα θέμα ή μια ιδέα για ένα έθιμο θυσίας που συνήθως απαντάται σε συγκεκριμένους τύπους ιστοριών επιστημονικής φαντασίας. Εντούτοις, πραγματικά παραδείγματα αυτών των εθίμων έχουν καταγραφεί ότι υπάρχουν μεταξύ ορισμένων αυτοχθόνων ανθρώπων, όπως ορισμένες φυλές Ινουίτ. Αυτό θεωρήθηκε από τον Εμίλ Ντυρκχάιμ στη μελέτη Suicide ως το προϊόν της υπερενοποίησης με την κοινωνία.
Αντίθετα, μια «θυσία» που διαπράττεται από τη βία ενός κράτους αναφέρεται αντ 'αυτού ως ευγονική ή μαζική δολοφονία, αλλά μπορεί να αναφέρεται διαφορετικά ως «καταναγκαστικά όρια πληθυσμού» ή «έλεγχος του πληθυσμού». Στη φιλολογία, τα παραδείγματα μπορούν να προωθήσουν την έννοια ως μέσο για τον τερματισμό των διαρκών τύπων κοινωνικών συγκρούσεων, ή αλλιώς να υπονομεύσουν την έννοια ως παράδειγμα μιας δυστοπικής μελλοντικής κοινωνίας.
Κατηγορία:Αυτοκτονία
Τσάατ μασάλα
Το τσάατ μασάλα (Αγγλικά chaat masala, γράφεται επίσης και ως τσατ μασάλα [chat masala], Χίντι चाट मसाला), είναι μπαχαρικό σε σκόνη μείγματος ή μασάλα, το οποίο χρησιμοποιείται στις κουζίνες της Νότιας Ασία, κυρίως της Ινδίας και του Μπαγκλαντές. Συνήθως αποτελείται από amchoor (αποξηραμένη σκόνη μάνγκο), κύμινο, κόλιανδρο, αποξηραμένη πιπερόριζα, αλάτι (συχνά kala namak), μαύρο πιπέρι, ασαφετίδα και πιπεριά τσίλι σε σκόνη. Τα συστατικά συνδυάζονται και σερβίρονται σε ένα μικρό μεταλλικό ή πλαστικό πιάτο ή μπανανόφυλλο, αποξηραμένα και διαμορφωμένα σε ένα μπολ, στα κάρα τσάατ, ειδικά στην Ινδία, το Μπαγκλαντές και το Πουντζάμπ.
Τσάατ μασάλα φρούτων
Στην Ινδία, το τσάατ μασάλα (chaat masala) επίσης πασπαλίζεται σε τοστ φρούτων, αυγών και σε συνηθισμένες σαλάτες. Κάποιες μάρκες μπαχαρικών πωλούν ένα εναλλακτικό μείγμα μπαχαρικών που ονομάζεται «Τσάατ μασάλα φρούτων» («Fruit Chaat Masala»). Το τσάατ μασάλα φρούτων (Fruit Chaat Masala) έχει λιγότερη γεύση κύμινου, κόλιανδρου και πιπερόριζας, αλλά περισσότερη πιπεριάς τσίλι, μαύρου αλατιού, amchoor και ασαφετίδα (asafoetida). Οι πλανόδιοι πωλητές συνήθως αναμιγνύουν το δικό τους τσάατ μασάλα (chaat masala), το οποίο πασπαλίζεται σε κομματάκια φρούτων ή φρέσκα λαχανικά (όπως το ακατέργαστο λευκό ραπανάκι στη Βόρεια Ινδία και το Πακιστάν), εκτός και αν ο πελάτης ζητήσει να μην προστεθούν. Μερικές φορές, χρησιμοποιείται μόνο το μαύρο αλάτι με σκόνη πιπεριάς τσίλι.
Δείτε επίσης
• 5
Σημειώσεις
<references responsive="0" group="Σημ." /> <references group="Παρ. Σημ." />
Παραπομπές
Κατηγορία:Ινδική κουζίνα Κατηγορία:Μείγματα βοτάνων και μπαχαρικών Κατηγορία:Πακιστανική κουζίνα
Φερδινάνδος Λεοπόλδος του Χοεντσόλερν-Ζίγκμαρινγκεν
Ο Φερδινάνδος Λεοπόλδος, γερμ. Ferdinand Leopold (4 Δεκεμβρίου 1692 - 23 Ιουλίου 1750) από τον Οίκο του Χοεντσόλερν-Ζίγκμαρινγκεν ήταν κόμης του Χοεντσόλερν-Χάιγκερλοχ (1702-1750) και μέλος του Συλλόγου (canon) του καθεδρικού ναού της Κολωνίας.
Σφαγή του Γκόσπιτς
Στη διάρκεια του Πολέμου στην Κροατία, μέλη της 118ης Ταξιαρχίας Πεζικού της Κροατικής Εθνοφρουράς, μαζί με Κροάτες αστυνομικούς από το Γκόσπιτς και Κροάτες μέλη παραστρατιωτικών ομάδων, εκτέλεσαν στο Γκόσπιτς, στη δυτική Κροατία, και στην ευρύτερη περιοχή, 100 με 120 πολίτες, κυρίως Σέρβους, κατά το δεύτερο μισό του Οκτωβρίου του 1991. Την εντολή για τις εκτελέσεις έδωσαν ο Τίχομιρ Ορέσκοβιτς (Tihomir Orešković), που ήταν Γραμματέας της Lika Crisis Headquarters και ο αντισυνταγματάρχης Μίρκο Νόρατς (Mirko Norac), που ήταν ο διοικητής της 118ης Ταξιαρχίας Πεζικού της Κροατικής Εθνοφρουράς.
Φερδινάνδος Λεοπόλδος του Χοεντσόλερν-Ζίγκμαρινγκεν
Βιογραφία
Το 1750 απεβίωσε στο κάστρο Μπρυλ σε ηλικία 57 ετών και τάφηκε στον καθεδρικό ναό της Κολωνίας. Ήταν άγαμος και τον διαδέχθηκε ο νεότερος αδελφός του Φραγκίσκος Χριστόφορος Αντώνιος.
Σφαγή του Γκόσπιτς
Οι εκτελέσεις στο Γκόσπιτς, που είναι γνωστές ως Σφαγή του Γκόσπιτς, ήρθαν στο φώς το 1997 όταν ένα μέλος παραστρατιωτικής ομάδας, μίλησε για της συμμετοχή της ομάδας του σ’ αυτήν, σε συνέντευξή του στη Feral Tribune. Για τη Σφαγή του Γκόσπιτς ο Ορέσκοβιτς, ο Νόρατς και ο Στέπαν Γκράντιτς καταδικάστηκαν από κροατικό δικαστήριο σε 15, 12 και 10 χρόνια κάθειρξη αντίστοιχα αλλά τελικά οι δύο πρώτοι αφέθησαν ελεύθεροι αφού εξέτισαν μέρος της ποινής τους.
Φερδινάνδος Λεοπόλδος του Χοεντσόλερν-Ζίγκμαρινγκεν
Παραπομπές
Κατηγορία:Οίκος του Χοεντσόλερν-Ζίγκμαρινγκεν
Σφαγή του Γκόσπιτς
Η κατάσταση στην Κροατία πριν την έναρξη του πολέμου
Μετά τις εκλογές του Απριλίου 1990 στην Κροατία, που ήταν οι πρώτες ελεύθερες πολυκομματικές εκλογές στη χώρα από το 1913, υπήρχε μεγάλη ένταση ανάμεσα στις κροατικές αρχές και στους σερβικούς πληθυσμούς σε περιοχές της Κροατίας. Στις 25 Ιουλίου το νέο κοινοβούλιο της Κροατίας προχώρησε σε τροποποιήσεις του Συντάγματος που όμως δεν έγιναν δεκτές από του Σέρβους της Κροατίας. Το Σερβικό Εθνικό Συμβούλιο υιοθέτησε τη Διακήρυξη της Κυριαρχίας και της Ανεξαρτησίας των Σέρβων της Κροατίας και προχώρησε στη διενέργεια δημοψηφίσματος μεταξύ των Σέρβων της Κροατίας που ψήφισαν υπέρ της δημιουργίας ανεξάρτητου κράτους. Στο μεταξύ στις 17 Αυγούστου ξέσπασε η λεγόμενη Επανάσταση των Κορμών (Log Revolution), καθώς Σέρβοι απέκλεισαν με κορμούς δέντρων διάφορες οδικές αρτηρίες της χώρας, μεταξύ αυτών και τους δρόμους που συνέδεαν τη Δαλματία με την υπόλοιπη Κροατία.
Η έναρξη του Πολέμου της Ανεξαρτησίας και η Μάχη του Γκόσπιτς
Μέχρι τα τέλη Μαρτίου 1991, που ξεκίνησε ο Πόλεμος της Ανεξαρτησίας της Κροατίας με το επεισόδιο στις λίμνες Πλίτβιτσε, είχαν συμβεί δεκάδες επεισόδια, και με νεκρούς, ανάμεσα στις κροατικές αρχές και σε Σέρβους, σε διάφορες περιοχές της χώρας. Τον Μάιο του 1991 δημιουργήθηκε η Κροατική Εθνική Φρουρά (Croatian National Guard) και τον επόμενο μήνα η Κροατία ανακήρυξε την ανεξαρτησία της. Στις 26 Αυγούστου 1991 ξεκίνησε η Μάχη του Βούκοβαρ, στην Ανατολική Κροατία, και στη τέλη του μήνα ο πόλεμος επεκτάθηκε και στην περιοχή του Γκόσπιτς, στα δυτικά της χώρας. Οι συγκρούσεις στο Γκόσπιτς κράτησαν μέχρι τις 22 Σεπτεμβρίου 1991, προκάλεσαν μεγάλες καταστροφές στην πόλη και είχαν ως αποτέλεσμα το μεγαλύτερο μέρος του πληθυσμού να την εγκαταλείψει. Η Μάχη του Γκόσπιτς έληξε με νίκη των κροατικών δυνάμεων.
Στο Γκόσπιτς και στην ευρύτερη περιοχή, πριν τον πόλεμο ζούσαν και περίπου 3.000 Σέρβοι, οι οποίοι εγκατέλειψαν την πόλη όταν ξέσπασε η μάχη, το Σεπτέμβριο του 1991. Μετά το τέλος της μάχης οι κροατικές αρχές τους ειδοποίησαν με ανακοινώσεις στην τηλεόραση και στο ραδιόφωνο να επιστρέψουν.
Κατηγορία:Διάλυση της Γιουγκοσλαβίας Γκοσπιτς Γκοσπιτς
Άλβαρο Οντριοθόλα
Ο Άλβαρο Οδριοθόλα (Álvaro Odriozola, 14 Δεκεμβρίου 1995) είναι Ισπανός ποδοσφαιριστής και αγωνίζεται στη Ρεάλ Μαδρίτης και στην Εθνική Ισπανίας ως δεξιός οπισθοφύλακας.
Σε συλλόγους
Ο Άλβαρο Οδριοθόλα αγωνιζόταν από το 2006 στη Ρεάλ Σοσιεδάδ. Στις 16 Ιανουαρίου 2017 ο Κάρλος Μαρτίνεθ κάλεσε τον Οδριοθόλα να αγωνιστεί στην πρώτη ομάδα του συλλόγου.
Το καλοκαίρι του 2018 η Ρεάλ Μαδρίτης αγόρασε τον Οδριοθόλα από τη Ρεάλ Σοσιεδάδ έναντι 30 εκατομμυρίων ευρώ. Με τη Ρεάλ, έχει κατακτήσει ένα Παγκόσμιο Κύπελλο Συλλόγων (2018).Ο ισπανός αμυντικός αγωνίζεται ώς δανεικός στην Μπάγερν Μονάχου.
Στην εθνική ομάδα
Ο Άλβαρο Οδριοθόλα κλήθηκε στην Εθνική Ισπανίας για το Μουντιάλ του 2018.
Παραπομπές
Κατηγορία:Ισπανοί ποδοσφαιριστές Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Ρεάλ Σοσιεδάδ Κατηγορία:Ποδοσφαιριστές Παγκοσμίου Κυπέλλου 2018 Κατηγορία:Ποδοσφαιριστές Πριμέρα Ντιβιζιόν Κατηγορία:Αμυντικοί ποδοσφαιριστές
Συμμετοχή του Αγίου Χριστοφόρου και Νέβις στους Ολυμπιακούς Αγώνες
Ο Άγιος Χριστόφορος και Νέβις μετέχει ως ανεξάρτητο κράτος στους Ολυμπιακούς Αγώνες από το 1996.
Γενικές πληροφορίες
Η Εθνική Ολυμπιακή Επιτροπή του Αγίου Χριστοφόρου και Νέβις ιδρύθηκε το 1986 και αναγνωρίστηκε επίσημα από τη Διεθνή Ολυμπιακή Επιτροπή τον Σεπτέμβριο του 1993, σε σύνοδο στο Μόντε Κάρλο. Η πρώτη εμφάνιση της χώρας σε Ολυμπιάδα πραγματοποιήθηκε στους Θερινούς Αγώνες του 1996 στην Ατλάντα με 10 αθλητές. Έκτοτε, ο Άγιος Χριστόφορος και Νέβις έχει λάβει μέρος σε όλους τους Θερινούς Ολυμπιακούς Αγώνες με συνολικά 20 αθλητές, αλλά δεν έχει κατακτήσει κάποιο Ολυμπιακό μετάλλιο.
Χαρακτηριστικό είναι πως όλες οι συμμετοχές της χώρας έως και σήμερα είναι μόνο σε αγωνίσματα ταχύτητας και σκυταλοδρομίες του στίβου. Οι μεγαλύτερες επιτυχίες έχουν έρθει από τον Κιμ Κόλινς, ο οποίος αγωνίστηκε σε τρεις Ολυμπιακούς τελικούς (7ος στα 100 μέτρα το 2000, 6ος στα 100 μέτρα το 2004 και 6ος στα 200 μέτρα το 2008).
Ο Άγιος Χριστόφορος και Νέβις δεν έχει συμμετάσχει ακόμη σε Χειμερινούς Ολυμπιακούς Αγώνες.
Σημαιοφόροι
thumb|280px|Ο Κιμ Κόλινς έλαβε μέρος σε πέντε Ολυμπιάδες (1996, 2000, 2004, 2008, 2016).
Συμμετέχοντες ανά διοργάνωση
thumb|200px|Η Βίρτζιλ Χοτζ σε αγώνα της στα 100 μέτρα στους [[Θερινοί Ολυμπιακοί Αγώνες 2008|Αγώνες του 2008 στο Πεκίνο.]]
Εξωτερικοί σύνδεσμοι
Αγιος Χριστοφορος και Νεβις Κατηγορία:Αθλητισμός στον Άγιο Χριστόφορο και Νέβις
Θεοτοκάριον
Το Θεοτοκάριον είναι ένα από τα λειτουργικά βιβλία της Ορθοδόξου Εκκλησίας. Περιέχει Κανόνες προς την Θεοτόκο, από έναν για κάθε Ήχο της Εκκλησιαστικής Μουσικής και για κάθε ημέρα της εβδομάδος.
Ιστορικό
Ο άγιος Νεκτάριος Αιγίνης με το ποιητικό, υμνογραφικό χάρισμά του συνέγραψε ύμνους στη Θεοτόκο. Η συλλογή του ("Θεοτοκάριον") περιέχει τον γνωστό ύμνο "Αγνή Παρθένε...".
Δομή και χρήση
Στις ακολουθίες κάθε εβδομάδα έχει τον δικό της ήχο από τους οκτώ, έτσι το Θεοτοκάριον επαναλαμβάνεται κάθε οκτώ εβδομάδες σύμφωνα με το Τυπικό της Εκκλησίας. Υπάρχουν επτά κανόνες σε κάθε ήχο (ένας για κάθε ημέρα της εβδομάδας), συνολικά 56. Στο τέλος τού έργου ο όσιος Νικόδημος πρόσθεσε ως παράρτημα και άλλους 6· ένας από αυτούς είναι ο Κανόνας τού Ακαθίστου Ύμνου, που ψάλλεται στους Χαιρετισμούς. Ο Κανόνας ψάλλεται στον Εσπερινό, μετά την απολυτίκιο ευχή ("Νυν απολύεις...") και πριν το Τρισάγιο· αποτελείται από εννέα ωδές (η 2η τού Μωϋσέως, ως πένθιμη, παραλείπεται). Κάθε ωδή αποτελείται -σχεδόν πάντα- από τέσσερα τροπάρια. Από τους 56 Κανόνες οι 27 έχουν ακροστιχίδα. Κάθε τροπάριο έχει τον ίδιο αριθμό στίχων· κάθε στίχος έχει τον ίδιο αριθμό συλλαβών με το αντίστοιχο τροπάριο των άλλων ωδών (ισοσυλλαβία). Στον γενικό αυτό σχήμα υπάρχουν εξαιρέσεις. Μετά την ς΄ ωδή ακολουθεί ένα θεοτοκίο (κάθισμα). Τον Κανόνα ακολουθούν τέσσερα τροπάρια στον ίδιο Ήχο (προσόμοια): τρία ως χαιρετισμοί στην Παναγία και ένα ως δέηση προς εκείνη.
Δεν τηρείται το σχήμα, όπου τη μελωδία της πρώτης στροφής (ειρμού) τηρούν οι επόμενες (τροπάρια).
Ο πρώτος Κανόνας τού έργου (Α΄ Ήχος, Σάββατο) είναι τού Θεοδώρου τού Στουδίτου. Εκεί σε κάθε ωδή, το πρώτο τροπάριο αναφέρεται στη δέηση τού αμαρτωλού προς τη Θεοτόκο· το δεύτερο στη δέηση της Θεοτόκου προς τον Χριστό· το τρίτο στην απόκριση τού Χριστού προς τη Θεοτόκο και το τέταρτο στην απάντηση της Θεοτόκου προς τον αμαρτωλό: να προσέχει να ζήσει με θεάρεστο τρόπο την υπόλοιπη ζωή του.
Το έργο χρησιμοποιείται ιδιαίτερα από τους μοναχούς και αγαπήθηκε από τους αγίους της Εκκλησίας.
Λογοτεχνική αξία
Στο "Θεοτοκάριον" τού Νικοδήμου αναδεικνύεται ποικιλία, δραματικότητα, υψηγορία και σημασιολογικό βάθος. Οι μεταφορές καλλωπίζουν το έργο. Χαρακτηρίζεται από λεξικολογικό πλούτο· χρησιμοποιεί αρχαιοπρεπείς λέξεις και αξιοποιεί τις δυνατότητες της Ελληνικής γλώσσας. Λόγω τού λειτουργικού χαρακτήρα τού έργου οι επαναλήψεις είναι αναπόφευκτες· στην εποχή που γράφτηκαν οι Κανόνες επιτρεπόταν η χρήση λεκτικών σχημάτων από άλλους συγγραφείς. Διακρίνεται μετάνοια, κατάνυξη, συντριβή, αλλά και ελπίδα, αισιοδοξία και εμπιστοσύνη στην Παναγία και τη Θεία Χάρη· δέηση, αλλά και παραμυθία ψυχής. Ας λάβουμε υπόψη ότι οι συντάκτες των ωδών ήταν αγιασμένοι. Είναι μία σπουδαία στιγμή παράκλησης και ευγνωμοσύνης των ανθρώπων προς τη Θεοτόκο και τον Υιόν της.
Πηγές
Κατηγορία:Βιβλία Λειτουργικής
Πρωτάθλημα Καλαθοσφαίρισης Α' Κατηγορίας Ανδρών Κύπρου 2016-2017
Η Α΄ κατηγορία καλαθοσφαίρισης ανδρών Κύπρου 2016–17 αποτελεί την 63η διοργάνωση από την ίδρυση της Α' Κατηγορίας Κύπρου, ενώ απότελεί την 50η υπό την αιγίδα της Κυπριακής Ομοσπονδίας Καλαθόσφαιρας. Πρωταθλητής ήταν ο Κεραυνός Στροβόλου για 6η φορά στην ιστορία του.
Σύστημα διεξαγωγής
Στο πρωτάθλημα συμμετέχουν 6 ομάδες οι οποίες αναμετρώνται τέσσερις φορές μεταξύ τους στην κανονική περίοδο. Οι πρώτες τέσσερις συμμετέχουν στα πλέι-οφ. Η τελευταία ομάδα στο τέλος της κανονικής περιόδου διαβαθμίζεται στη Β1 κατηγορία. Τη θέση στο νέο πρωτάθλημα παίρνει η πρωταθλήτρια της Β1 κατηγορίας. Η πρωταθλήτρια ομάδα συμμετέχει στη διοργάνωση Basketball Champions League και η κυπελλούχος ομάδα στο FIBA Europe Cup. Και οι δύο διοργανώσεις ανήκουν στην FIBA.
Συμμετέχουσες Ομάδες
Οι ακόλουθες 6 ομάδες (με αλφαβητική σειρά) αγωνίστηκαν στην Α' Κατηγορία Καλαθοσφαίρισης Ανδρών Κύπρου κατά τη διάρκεια της περιόδου 2016-17:
Ημιτελική Φάση
Κεραυνός Στροβόλου - Ένωσις Νέων Παραλιμνίου ( 3 - 0 )
Πετρολίνα ΑΕΚ - ΑΠΟΕΛ ( 3 - 1 )
Τελική Φάση
Κεραυνός Στροβόλου - Πετρολίνα ΑΕΚ ( 3 - 1 )
2016 2017 Πρωταθλημα Κυπρου Α Ανδρων 2016 2017 Πρωταθλημα Κυπρου Α Ανδρων 2016 2017
Νερό καρύδας
εναλλ.=|μικρογραφία| Μια νεαρή καρύδα, έτοιμη να καταναλωθεί με ένα [[Καλαμάκι πόσης|καλαμάκι .]] εναλλ.=|μικρογραφία| Νερό καρύδας από ώριμη καρύδα μικρογραφία| Πωλητής νερού καρύδας σε γαϊδούρι, γ. 1950. [[Πορτ οφ Σπέιν .]] Το νερό καρύδας (επίσης γνωστό ως χυμός καρύδας ) είναι το διαυγές υγρό μέσα στις καρύδες (καρποί του κοκοφοίνικα ). Κατά την πρώιμη ανάπτυξη, χρησιμεύει ως εναιώρημα για το ενδοσπέρμιο της καρύδας κατά τη διάρκεια της μιτωτικής φάσης. Καθώς η ανάπτυξη συνεχίζεται, το ενδοσπέρμιο ωριμάζει στην κυτταρική του φάση και εναποτίθεται στο φλοιό του καρπού. Το υγρό μέσα στις νεαρές καρύδες συχνά είναι πιο ελκυστικό από το υγρό μιας ώριμης καρύδας. Το νερό καρύδας από νεαρές πράσινες καρύδες είναι επίσης γνωστό συγκεκριμένα ως χυμός μπούκο στα Αγγλικά των Φιλιππίνων.
Συγκομιδή
Οι φρέσκες καρύδες συνήθως συλλέγονται από το δέντρο ενώ είναι πράσινες. Μια τρύπα δύναται να ανοιχτεί στην καρύδα για να παρέχει πρόσβαση στο εσωτερικό της μέρος, όπου βρίσκονται το υγρό και ο πολτός. Στις νεαρές καρύδες, το υγρό και ο αέρας μπορεί να βρίσκονται υπό κάποια πίεση και μπορεί να ψεκάζονται ελαφρά όταν εισχωρήσει πρώτα ο εσωτερικός φλοιός. Οι καρύδες που έχουν πέσει στο έδαφος είναι επιρρεπείς σε σήψη και ζημιές από έντομα ή άλλα ζώα.
Προϊόντα
Το σκέτο νερό καρύδας είναι εδώ και πολλούς αιώνες δημοφιλές ποτό σε χώρες της τροπικής ζώνης, στις οποίες μπορεί να βρεθεί φρέσκο, κονσερβοποιημένο ή εμφιαλωμένο.
Οι καρύδες προς κατανάλωση σερβίρονται παγωμένες, φρέσκες ή συσκευασμένες. Συχνά πωλούνται από πλανόδιους πωλητές που τις ανοίγουν με μαχαίρια ή παρόμοια εργαλεία μπροστά στους πελάτες. Το νερό καρύδας για λιανική πώληση μπορεί να βρεθεί σε συνηθισμένα κουτιά αλουμινίου, κουτάκια της Tetra Pak, γυάλινα ή πλαστικά μπουκάλια, μερικές φορές με πολτό ή ζελέ καρύδας.
Το νερό καρύδας μπορεί να ζυμωθεί για να παραχθεί ξύδι καρύδας. Χρησιμοποιείται επίσης για την παρασκευή νάτα ντε κόκο, ένα τρόφιμο που μοιάζει στην όψη με ζελέ.
Διατροφική αξία
Περιέχει 79 κιλοτζάουλ τροφής ενέργειας σε ποσότητα 100 λίτρων, το νερό καρύδας αποτελείται από 95% νερό και 4% υδατάνθρακες, με πρωτεΐνες και συνολική περιεκτικότητα σε λίπος κάτω από 1% το καθένα (πίνακας). Το νερό καρύδας περιέχει μικρές ποσότητες βιταμινών και διαιτητικών ινών, όλα κάτω από το 10% της Προσλαμβανόμενης Ποσότητας Αναφοράς.
Κίνδυνοι
Ένας πιθανός (αλλά σπάνιος) κίνδυνος για την υγεία που προκύπτει από την υπερβολική κατανάλωση νερού καρύδας είναι η υπερβολική αφθονία καλίου στο αίμα (υπερκαλιαιμία), που προκαλεί οξεία νεφρική ανεπάρκεια, αρρυθμία, λιποθυμία και εν τέλει θάνατο. Η υπερκαλιαιμία και η λιποθυμία μετά την κατανάλωση πολλών λίτρων νερού καρύδας αναφέρθηκαν μόνο ως κλινική μελέτη περίπτωσης σε συνδυασμό με τη κατανάλωση ενός εμπορικού προϊόντος από ένα άτομο μετά από σωματική άσκηση.
Ο Οργανισμός Τροφίμων και Φαρμάκων (FDA) έχει εντοπίσει τον κίνδυνο βακτηριακής μόλυνσης στο νερό καρύδας που πωλείται σαν «ωμό».
Ανέκδοτες πηγές περιγράφουν το νερό καρύδας που χρησιμοποιήθηκε στο νότιο τμήμα της Ινδίας για ανθρωποκτονία, τη δολοφονία ηλικιωμένων, μια διαδικασία γνωστή ως θαλαϊκοθηλία (thalaikoothal). Στο έθιμο αυτό, ο ηλικιωμένος αναγκάζεται να πίνει υπερβολική ποσότητα νερού καρύδας, με αποτέλεσμα τελικά να προξενείται πυρετός και θάνατος, τα ακριβή αίτια των οποίων δεν έχουν προσδιοριστεί.
Εμπορευματοποίηση
Από τις αρχές του 21ου αιώνα, το νερό καρύδας διατίθεται στο εμπόριο στις χώρες του Δυτικού κόσμου ως φυσικό ενεργειακό ή αθλητικό ποτό με χαμηλά επίπεδα λιπαρών, υδατανθράκων και θερμίδων και σημαντική περιεκτικότητα σε ηλεκτρολύτες.